Memoriseer Bybelverse – GK Jeug
Laai af en druk uit
Aug 02, 2018 by jeug	in Hulpmiddels
Psalm 119:105 sê: “U woord is die lamp wat my die weg wys, die lig op my pad.” Help kinders om die waarheid hiervan te ervaar. Begin deur hierdie Bybelverse te memoriseer.
5 Wenke om te memoriseer
Moenie met ‘n lang of moeilike vers begin nie. Begin eers met een kort teksvers. As almal moedeloos is, moenie van die kortste vers in die Bybel vergeet nie: “Bid gedurig” (1 Tessalonisense 5:17). Die teksvers voor dit, “Wees altyd bly”, is ook ‘n treffer om kinders moed te gee dat hulle ‘n Bybelvers kan memoriseer.
Kry die vers in konteks
Soek die vers in die Bybel en praat oor wat dit beteken. As mens verstaan waaroor dit gaan, is dit makliker om dit te onthou.
Begin met een teksvers vir ‘n week. Lees dit hardop, skryf dit neer, herhaal dit tot vervelens toe. Al word daar na ‘n nuwe vers aanbeweeg, herhaal weer die eerste verse.
Dit help om eers die teksvers in die Bybel te lees, daarna kan jy dit neerskryf op papier en die belangrike woorde onderstreep. Plak die Bybelvers waar jy dit gereeld sien.
Almal memoriseer op verskillende maniere, maar dit is ‘n lekker aktiwiteit om saam te doen. Motiveer almal om dit saam hul gesinne te doen, of doen dit saam in ‘n groep om mekaar te ondersteun om meer teksverse te memoriseer.
Hier is 20 teksverse om mee te begin:
Jy kan dié 20 teksverse aflaai en uitdruk. Knip die blokkies uit en leer die teksverse een-vir-een.
Laai dit hier in pdf-formaat af .
1 Petrus 5:7 “Werp al julle bekommernisse op Hom, want Hy sorg vir julle.”
Johannes 14:6 “Jesus het vir hom gesê: “Ek is die weg en die waarheid en die lewe. Niemand kom na die Vader toe behalwe deur My nie.”
Psalm 121:1-2 “Ek kyk op na die berge: waarvandaan sal daar vir my hulp kom? My hulp kom van die Here wat hemel en aarde gemaak het.”
Psalm 56:4-5 “Die dag as ek bang word, vertrou ek net op U. In God, wie se woord ek prys, in God stel ek my vertroue, ek is nie bang nie. Wat kan ‘n blote mens aan my doen?”
Josua 1:9 “Ek self gee jou die opdrag. Wees sterk, wees vasberade. Moenie skrik nie, moenie bang wees nie, want Ek, die Here jou God, is by jou oral waar jy gaan.”
Filippense 4:4 “Wees altyd bly in die Here! Ek herhaal: Wees bly!”
Romeine 5:8 “Maar God bewys sy liefde vir ons juis hierin dat Christus vir ons gesterf het toe ons nog sondaars was.”
Galasiërs 5:22-23 “Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing.”
Psalm 119:10-11 “Ek wil aan U gehoorsaam wees met my hele hart, laat my nie afwyk van u gebooie nie. Aan u beloftes hou ek vas, dit weerhou my van sonde teen U.”
Matteus 22:37-38 “Jy moet die Here jou God liefhê met jou hele hart en met jou hele siel’ en met jou hele verstand. Dit is die grootste en die eerste gebod.”
Efesiërs 4:32 “Wees goedgesind en hartlik teenoor mekaar, en vergewe mekaar soos God julle ook in Christus vergewe het.”
Jesaja 40:31 “maar dié wat op die Here vertrou, kry nuwe krag. Hulle vlieg met arendsvlerke, hulle hardloop en word nie moeg nie, hulle loop en raak nie afgemat nie.”
Jesaja 41:10 “Moenie bang wees nie, Ek is by jou, moenie bekommerd wees nie, Ek is jou God. Ek versterk jou, Ek help jou, Ek hou jou vas, met my eie hand red Ek jou.”
Psalm 118:24 “Dit is die dag wat die Here gemaak het; laat ons daaroor juig en bly wees.”
1 Korintiërs 10:31 “Of julle eet en of julle drink of wat julle ook al doen, doen alles tot eer van God.”
Jesaja 26:4 “Vertrou altyd op die Here, want die Here God is ‘n veilige toevlug.”
Numeri 6:24-26 “Die Here sal julle seën en julle beskerm; die Here sal tot julle redding verskyn en julle genadig wees; die Here sal julle gebede verhoor en aan julle vrede gee!”
Jeremia 29:11 “Ek weet wat Ek vir julle beplan, sê die Here: voorspoed en nie teenspoed nie; Ek wil vir julle ‘n toekoms gee, ‘n verwagting!”
Spreuke 3:5 “Vertrou volkome op die Here en moenie op jou eie insigte staat maak nie.”
Hebreërs 13:8 “Jesus Christus is gister en vandag dieselfde en tot in ewigheid.”
Tagged with: Bybelverse, Jeugbediening, Kinders, memoriseer
One thought on “Memoriseer Bybelverse”
Gerhard en Susan Botha says:
Shoe! hierdie memoriseer Bybelverse maak my opgewonde. Ons by die Kindergebedsnetwerk SA delf bietjie dieper en laat kinders daaroor peins(mediteer ) Ons noem dit- Sit aan die voete van Jesus. Baie sinvol indien hulle ook ‘n gebedsjoernaal byhou.
Seen in Sy Naam
Laat 'n boodskap na Gerhard en Susan Botha Kanselleer antwoord
Swart-en-witboekies Die koninkryk van die hemele	0 Comments
Laai af en druk uit Ken jy hierdie mense in die Bybel?	0 Comments
Gebeure Kyk die Jeugseminaar: Wie sê jou geloof is reg?	0 Comments
Hulpmiddels Die gebeure van die kruisiging	2 Comments
Hulpmiddels Leer meer oor die kruiswoorde	0 Comments
Blokkiesraaisel vir Paasfees
GK JEUG Kopiereg 2019. Alle regte voorbehou. Proudly powered by WordPress — Theme: JustWrite by Acosmin